चारै टिममा ३ अंकको संयोग
बेल्जियमले युरोको समूह ‘ई’ को आफ्नो अन्तिम खेलमा बुधबार युत्रेनको सामना गर्दै छ । टोलीको उद्देश्य हुनेछ समूहको शीर्ष स्थानमा रहने । यही समूहमा दुर्लभ स्थिति पनि छ, चारै टिम समान ३ अंकमा छ । बेल्जियम र युक्रेनमात्र होइन, रोमानिया र स्लोभाकिया पनि ३ अंकमै छ । युरोको इतिहासमा लिग चरणको खेलअघि सबै टिम समान अंकमा रहेको यो नै पहिलो पटक हो । 
स्टुटगार्ट — बेल्जियमले युरोको समूह ‘ई’ को आफ्नो अन्तिम खेलमा बुधबार युत्रेनको सामना गर्दै छ । टोलीको उद्देश्य हुनेछ समूहको शीर्ष स्थानमा रहने । यही समूहमा दुर्लभ स्थिति पनि छ, चारै टिम समान ३ अंकमा छ । बेल्जियम र युक्रेनमात्र होइन, रोमानिया र स्लोभाकिया पनि ३ अंकमै छ । युरोको इतिहासमा लिग चरणको खेलअघि सबै टिम समान अंकमा रहेको यो नै पहिलो पटक हो । बेल्जियम आफ्नो पहिलो खेलमा स्लोभाकियासँग अविश्वसनीय रूपमा १–० ले पराजित रह्यो । पछि सम्हालिंदै बेल्जियमले रोमानियालाई २–० ले हरायो । त्यस खेलमा केभिन डी ब्रुयना ठीक समयमा लयमा देखिए । नत्र फेरि एकपल्ट बेल्जियम खराब प्रदर्शन गर्दै ठूला प्रतियोगिताको लिग चरणमै रोकिने डरबाट गुज्रिइसकेको थियो । सन् २०२२ को विश्वकपमा यस्तै भएको थियो । अहिले पनि बेल्जियमको स्वर्णिम पुस्ताका खेलाडीले अन्तिम खेलमा धेरै गर्नु पर्नेछ । टिममा ब्रुयनासँगै रोमेलु लुकाकु जस्ता खेलाडी हुनुले निश्चितता दिने नै छ । त्यसैले टिमका प्रशिक्षक डोमेनिको टेडेस्को भन्छन्, ‘हाम्रो टिममा प्रतिभाको कुनै कमी छैन ।’ युक्रेनसामु फुटबल मैदानमा आफ्नो उपयोगिता प्रमाणित गर्ने अझ ठूलो कारण छ । युक्रेन सन् २०२२ को रुसी आक्रमणपछि पहिलो पटक ठूलो प्रतियोगिता खेलिरहेको छ । आफ्नो पहिलो खेलमा रोमानियासँग ३–० ले स्तब्ध युक्रेनले त्यसपछि भने स्लोभाकियालाई २–१ ले हराएको थियो । युक्रेन युरो २०२० को क्वाटरफाइनलसम्म त पुगेको थियो, त्यसयता धेरै परिर्वन भइसकेको छ । युक्रेन अहिले युद्धबाट गुज्रिइरहेको छ । यो देशसँग जोडिएको द्वन्द्वलाई दोस्रो विश्वयुद्धपछिको सबैभन्दा ठूलो मानिएको छ । स्लोभाकियालाई हराएपछि प्रशिक्षक सर्हेयी रब्रोभले झनेका थिए, ‘युत्रेनी खेलाडीले मैदानमा देशकै भावनाको प्रतिनिधित्व गरेर खेलेका छन् । फुटबलको मैदानमा प्राप्त नतिजा हाम्रो पूरा देशकै लागि निकै महत्त्वपूर्ण छ ।’ रोमानिया–स्लोभाकियाफ्र्यांकफर्ट– जतिबेला समूह ‘ई’ मा रोमानिया र स्लोभाकिया बुधबार भेट्ने छन् । जसले जित हात पार्नेछ, त्यो अन्तिम १६ पुग्नेछ । बराबरीले दुवै टिमलाई अझैं अर्को चरण पुर्‍याउन सक्छ । यो समूह वास्तवमै तरबारको धारमा परेको छ, समान ३ अंकका बावजुत गोल अन्तरले मात्र तलमाथि छ । रोमानियाले हारमात्र टार्ने हो झने यो टिम शीर्ष दुईमा रहनेछ । बेल्जियमले युत्रेनलाई हराउने हो भने रोमानियाको भाग्य खुल्न सक्नेछ । तर, बराबरी नै त्यस्तो नतिजा हो, जसले रोमानिया र स्लोभाकिया दुवैलाई फाइदा दिन सक्छ । रोमानियाली फरवार्ड भ्लालेन्टिन माहियला भन्छन्, ‘कुनै पनि टिम फुटबलमा बराबरीको मानसिकताले खेल्ने गर्दैन । बराबरीले रोमानिया र स्लोभाकिया दुवै अगाडि बढ्ने छ । त्यो हिसाब पनि मलाई थाहा छ, तर यस्तो हिसाब मिलाउन म चाहन्न ।’ स्लोभाकियाले बेल्जिमयविरुद्धको खेलमा आश्चर्यजनक जित निकाले पनि युक्रेनविरुद्धको खेल गुमाएको थियो ।